De italienske euromyntene har forskjellige motiver på alle de åtte myntene, hentet fra kunst- og kulturlivet i Italia i romertiden. Motivene er bearbeidet av noen av Italias mest kjente kunstnere og designere: Eugenio Driutti, Luciana De Simoni, Ettore Lorenzo Frapiccini, Claudia Momoni, Maria Angela Cassol, Roberto Mauri, Laura Cretara og Maria Carmela Colaneri. Felles for samtlige italienske motiv er de 12 EU-stjernene, pregingsåret og de to overlappende bokstavene «RI» for . Ingen av de italienske myntene er preget med årstall tidligere enn 2002, selv om de første ble produsert tidligere, ettersom de ble tilgjengelige for publikum allerede i desember 2001.